open-index/open-wikipedia-markdown huggingface dataset:
Tarian Dabus

**Tarian Dabus** merupakan sejenis tarian Melayu traditional.  
Tarian ini berasal dari negeri Perak dan mengandungi unsur keagamaan yang berkait dengan kepahlawanan Sayidina Ali. 

Tarian ini dipercayai mula dimainkan di negeri Perak sejak 300 tahun yang lalu. Ada beberapa pendapat yang mempertikaikan kemasukkan senitari dabus ke bumi Perak. Satu pendapat mengatakan dabus dipercayai dibawa masuk terus ke Perak oleh Ahmad Mahyuddin yang berasal dari Parsi (Baghdad) sekitar tahun 1785. Beliau merupakan anak murid kepada tuan guru Muhammad Abil Hassan al-Rifai. Tarian ini mula berkembang di Pasir Panjang Laut, Sitiawan, Lumut,  dan juga di Sungai Nipah Baroh serta Sungai Balai Intan, Perak.

Pendapat kedua mengatakan permainan dabus telah di bawa ke Indonesia melalui Pasai di Aceh sebelum dikembangkan ke Pasir Panjang, Perak oleh Nakhoda Lembang yang berguru daripada saudagar Fakir Muhammad dari India, yang juga anak murid kepada tuan guPerak di Pasir Panjang seawal tahun 1700.

## Pautan luar
* http://tariandabus.blogspot.com
* Buku penuh DABUS
* Seni Dabus.
Tarian Labi-Labi

**Tarian Labi-Labi** merupakan sejenis tarian Melayu traditional.  
Tarian Labi-Labi dikatakan berasal dari Endau dengan seorang penari diiringi alat musik biola dan gong. Tarian ini bercorak komedi. Para penarinya terdiri daripada orang lelaki sahaja. Mereka berpakaian Melayu tradisi selengkapnya iaitu memakai kain samping dan tengkolok. Gerak tarinya seperti gerak labi-labi. Penari yang berlagak sebagai anak- labi-labi akan keluar daripada sarangnya lalu cuba mendapatkan pisang yang dilemparkan kepada penari-penari. Alat-alat muzik yang digunakan terdiri daripada gendang buluh, rebana, gong, keketuk dan serunai. Tarian Labi-Labi juga popular di daerah Rompain dan Pekan. Bagaimanapun di daerah Rompin dan Pekan Tarian Labi-Labi ditarikan oleh dua orang penari. 

## Pautan luar
* http://yosri.cwahi.net/DaftarT.htm
* http://www.phg.lib.edu.my/tarian_labi.htm 
* Laman Kementerian Kebudayaan, Kesenian dan Pelancongan.
Joget

**Tarian Joget** , **Joget** , **Ronggeng**  (,,)  merupakan sejenis tarian Melayu tradisional yang lazim di Malaysia, terutamanya di negeri Melaka. Tarian ini biasa dipersembahkan ketika upacara Mandi Safar.

Tarian ini dipercayai berasal daripada tarian orang Kristang iaitu Branyo yang sendirinya daripada suatu tarian tradisi masyarakat Algarve di Portugal iaitu *[[corridinho|Coridinho]].*

. Ketika itu Joget diiringi lagu-lagu khusus seperti "Jingkling Nona" tetapi sekarang banyak lagu-lagu dihasilkan seperti Joget Serampang Laut, Joget Rentak 106, Joget Johore Sport Club, Joget Pucuk Pisang dan lain-lain lagi. Tarian ini begitu terkenal sebagai acara bagi memeriahkan majlis-majlis perkahwinan dan keramaian.

Joget juga dikenali sebagai ronggeng yang mengambil nama daripada perkataan *“wrong gang” *kerana ditarikan secara berpasangan lelaki dan wanita.

## Cara persembahan
Dalam tarian joget, gerak geri kaki lebih penting daripada gerakan tangan. Tempo tarian joget yang sederhana ialah langkah 2/4 dan langkah 3/8 untuk pergerakan yang pantas. Tarian Joget ditarikan dalam satu kumpulan pergaulan yang terdiri orang tua, muda, lelaki dan wanita secara berpasangan. Orang yang sedang menari dikatakan berjoget atau bertandak sementara pengiring tarian dikatakan pencak joget.

Dalam pesta-pesta keramaian, penari lelaki berjoget akan mengembing atau mempelawa (menjemput) penari wanita agar berjoget dengannya tetapi dalam persembahan joget di atas pentas terdapat 3 atau 4 pasangan penari joget dalam satu-satu persembahan.

## Pakaian
Pakaian penari lelaki ialah sepasang baju Melayu lengkap bersongkok dan bersamping sementara penari wanita berbaju kebaya labuh serta sanggul atau bunga di atas kepala. Warna-warna pakaian lelaki dan wanita biasanya seragam untuk menimbulkan keserasian dan kesenian tarian joget.

## Rujukan

## Pautan luar
* PERBADANAN PERPUSTAKAAN AWAM KEDAH
* WARISAN TARIAN MELAYU
* Joget 1Malaysia di Melaka
Tarian Mak Inang

**Tarian Mak Inang** dicipta semasa zaman Kesultanan Melayu Melaka. Tarian ini amat terkenal pada masa dahulu sebagaimana ianya terkenal pada hari ini.

Tajuk lagu Mak Inang yang mengiringi tarian ini telah dititahkan ciptaannya oleh Sultan Mahmud Shah yang sangat gemarkan kesenian. 

Arahan ini telah dikeluarkan oleh Sultan kepada ketua inang atau ketua dayang untuk diajar kepada para dayang bagi dipersembahkan kepada Sultan semasa majlis keramaian.Lagu dan tarian ini sungguh mempesonakan dan mempunyai kualiti persembahan istana.

Tarian ini juga dipanggil sebagai **Tarian Si Kembang Cina**.

Kini tarian Mak Inang yang juga dikenali sebagai Tarian Inang (versi yang lebih moden daripada tarian Mak Inang) dipersembahkan pada majlis-majlis keramaian dan perkahwinan

## Pautan luar
* http://www.heritage.gov.my/kekkwa/viewbudaya.php?id=480
* http://www.angelfire.com/nb/norin/mak_inang.html
Tarian Zapin Pekan

**Tarian Zapin Pekan** merupakan sejenis tarian rakyat Melayu traditional. Tarian Zapin yang asal dipercayai berasal dari Tanah Arab yang geraknya adalah cepat dan tidak banyak gerak bunga tarinya. Zapin Pekan dipercayai telah diperkenalkan di sekitar daerah Pekan oleh seorang tukang songkok yang berasal dari Sumatera bernama Adam pada tahun 1930-an. Tarian zapin bercorak tarian persembahan atau pertunjukan. Gerak tarinya berasaskan kepada langkah kaki2 penari. Sungguhpun tarian ini berasal dari Arab-Parsi, namun dari segi pakaian penari2 memakai pakaian Melayu selengkapnya. 
 
Tarian ni ada tiga peringkat. Peringkat pertama, permulaan tarian atau pembukaan tarian. Peringkat kedua ialah pecahan atau gerak serta lenggang tari dan peringkat ketiga merupakan peringkat akhir iaitu sebagai penutup tarian.

Zapin begitu popular pada tahun-tahun lima puluhan dan enam puluhan di daerah Pekan terutamanya di Kampung Tanjung Gemuk dan Kampung Lamir. Tarian zapin biasanya ditarikan dalam majlis-majlis perkahwinan dan majlis keramaian. Anak-anak muda menjadi penggiat utama dalam tarian zapin ini kerana mereka mempunyai tenaga dan keupayaan menari dalam rentak yang cepat. 

Alat muzik utama yang digunakan dalam tarian ini ialah gambus, rebana, gendang dan marakas.Anatara lagu2 berirama asli yang didendangkan mengikut irama zapin ialah lagu2 Lancang Kuning, Zapin Asli, Gendang Rebana dan lain2 lagi.

Seorang pemuzik bernama Tengku Mansor, telah mengambil inisiatif mencipta lagu-lagu sebagai pengiring kepada muzik dan tarian zapin. Antara lagu-lagu yang dicipta ialah Ya Salam, Yale-yale, Tanjung Serindit, Sri Pekan, Lanchang Kuning, Gambus Palembang, Lancang Daik. Lagu-lagu ini dinyanyikan oleh isteri beliau Cik Norlia yang berasal dari Singapura. 

## Pautan luar
* http://yosri.cwahi.net/DaftarT.htm
* http://www.phg.lib.edu.my/zapin_pekan.htm
Cindai

**Cindai** mempunyai beberapa maksud dalam bahasa Melayu. Antaranya adalah :-

# Cindai (album Siti Nurhaliza)
# Filem Cindai
# kain Cindai
# Cindai (Drama TV3)
# Cindai
Televisyen Saitama

disingkat sebagai **TVS**, berniaga sebagai  merupakan sebuah syarikat televisyen komersil daratan percuma beribu pejabat di Urawa, Bandaraya Saitama, Prefektur Saitama, Jepun.     

Teletama merupakan sebuah stesen televisyen daratan persendirian, maka stesennya tidak berada di bawah mana-mana rangkaian-rangkaian negara utama yang bertempat di Tokyo dan Osaka. Stesennya adalah ahli kepada Persatuan Stesen Televisyen Persendirian Jepun *(Japanese Association of Independent Television Stations, JAITS)* dan berkerjasama menghasilkan, bertukar-tukar program dan menjual peluang pengiklanan dengan ahli-ahli lain.

## Data
* Callsign: JOUS-TV (analog), JOUS-DTV (digital)
* Saluran: Saluran 38 (analog), saluran 32 (digital)
* Hantaran oleh: *Hiranohara Transmitting Station*, Sakura-ku, Saitama dan stesen siaran yang lain.

## Sejarah
* 1 April 1979: Penyiaran secara analog bermula secara rasmi. 
* 1 Disember 2005: Penyiaran secara digital bermula secara rasmi.
* 1 April 2006: Mula menggunakan nama "Teletama".

## Pautan luar
*  Laman web rasmi
Nestlé

**Nestlé S.A.** (,  ; ) ialah sebuah syarikat makanan dan minuman transnasional Switzerland yang ditubuhkan dan beribu pejabat di Vevey, Vaud, Switzerland. Penubuhannya timbul daripada satu gabungan pada tahun 1905 antara Anglo-Swiss Milk Company, sebuah syarikat susu yang ditubuhkan oleh adik-beradik Page di Cham, Switzerland, pada tahun 1866 dan Farine Lactée Henri Nestlé Company yang ditubuhkan pada tahun 1867 oleh Henri Nestlé yang menghasilkan produk makanan bayi. Sesetengah jenama Nestlé dikenali di seluruh dunia lalu menjadikannya peneraju pasaran sedunia dalam penghasilan sebilangan produk, termasuk susu, coklat, konfeksi, air botol, kopi, krimer, perasa makanan dan makanan haiwan. 

Reputasi korporat Nestlé merupakan antara yang tertinggi di kalangan syarikat-syarikat besar Switzerland. Saham-saham syarikat ini disenaraikan dalam Bursa Swiss SWX. Sesetengah amalan perniagaan Nestlé pernah diselubungi kontroversi, terutamanya kes yang mana susu bayi dipasarkan di negara-negara membangun, lalu mencetuskan pemboikotan Nestlé.

## Sebutan
Sebutan yang tepat bagi nama Nestlé ialah , kerana nama tersebut dipetik daripada nama seorang tokoh yang berasal dari satu bahagian di negara Switzerland yang berbahasa Perancis. Ramai orang di negara-negara berbahasa Inggeris sering tersilap sebut nama ini sebagai "Nestlé's" , sepertimana kata kerja bahasa Inggeris *nestle*.

## Produk
Nestlé mempunyai sebanyak 2000 jenama dengan pelbagai produk di sebilangan buah pasar, termasuk kopi, air botol, minuman susu dan minuman lain, bijirin sarapan pagi, makanan bayi, pemakanan penjagaan kesihatan, perasa, sup dan sos, makanan beku dan sejuk, dan makanan haiwan peliharaan.

## Hal ehwal korporat dan pentadbiran
Nestlé adalah syarikat makanan terbesar di dunia, dengan permodalan pasaran kira-kira 231 bilion franc Swiss, yang lebih daripada AS $ 247 bilion pada Mei 2015.

Pada 2014, jualan disatukan ialah CHF 91.61 bilion dan keuntungan bersih ialah CHF 14.46 bilion. Pelaburan penyelidikan dan pembangunan adalah CHF 1.63 bilion.

## Bibliografi
* *La stratégie Nestlé* (Strategi Nestlé), Helmut Maucher, French translation by Monique Thiollet, Maxima Ed., Paris, 1995, 

## Rujukan

## Pautan luar

* Laman web rasmi
* Laman web rasmi (Malaysia)
* Yahoo! - Nestlé SA Company Profile
* Nestlé SA - Fact Sheet - Hoover's Online
JUSCO

**JUSCO** (bahasa Jepun: ジャスコ) merupakan singkatan bagi **Japan United Stores Company**, serangkaian "Gedung Barangan Am" (atau pasar hiper) dan yang terbesar di kalangan jenisnya di Jepun. Pelbagai syarikat JUSCO adalah anak syarikat ÆON Co., Ltd..

Nama JUSCO diambil pada tahun 1970 oleh sebuah syarikat yang asalnya didirikan sebagai pedagang sutera kimono pada tahun 1758. Setelah dinamakan semula sebagai ÆON pada tahun 1989, rangakaian ini mengendali gedung-gedung di seluruh Jepun di bawah nama JUSCO dan negara-negara lain, termasuk di Malaysia, Hong Kong, tanah besar China, Taiwan dan Thailand.

## Pelaburan luar negara

Pada tahun 1985, gedung JUSCO yang sulung di luar negara dibuka di Plaza Dayabumi, Kuala Lumpur, Malaysia, sebagai usahasama dengan Cold Storage (Malaysia) dan tiga syarikat tempatan yang lain. Inilah kali pertama adanya syarikat Jepun yang menyertai usahasama yang penting dalam industri peruncitan Malaysia. JUSCO mengambil alih segala kawalan operasi rangkaiannya pada tahun 1988.

Kini 18 buah gedung dan pasar raya JUSCO di seluruh Malaysia sedang beroperasi dengan  4 buah lagi bakal dibuka dan 3 lagi dirancang menjelang 2010. Gedung JUSCO yang terbesar di Malaysia dan juga di rantau Asia Tenggara terletak di Pusat Membeli-Belah AEON Bukit Tinggi di Bandar Bukit Tinggi, Klang. JUSCO di Malaysia dikenali sebagai antara rangkaian peruncit barangan am pertama yang memperkenalkan beg bioplastik yang diperbuat daripada ubi kentang manis.

JUSCO, nama dagang bagi AEON Stores (Hong Kong) Co. Ltd., ditubuhkan di Hong Kong pada bulan November 1987 dengan cawangan pertamanya di Kornhill Plaza, Quarry Bay, kemudian disenaraikan dalam Bursa Saham Hong Kong pada bulan Februari 1994. Gedung JUSCO terbesar (juga pusat beli-belah satu bangunan terbesar di Jepun) dibuka pada tahun 2005 di Mito.

Pada 1 Mac 2011, semua cawangan Jusco di Jepun dinamakan semula sebagai ÆON ekoran penggabungan semua unit peruncitan miliknya yang merangkumi pasaraya Saty dan Posful..Pada bulan Mac 2012,semua cawangan Jusco di Malaysia dinamakan semula sabagai ÆON ekoran penggabungan semua unit peruncitan miliknya di jepun.

## Rujukan

## Pautan luar

*
 
 
*ÆON CO.(M) BHD
Shōnen Ace

merupakan majalah manga shōnen bulanan di Jepun yang diterbitkan Kadokawa Shoten, bermula pada tahun 1994. Shōnen Ace disasarkan kepada golongan pembaca lebih kecil berbanding majalah shōnen mingguan dan lebih menekan kepada karya yang mempunyai kaitan dengan anime. 

## Mangaka dan siri-siri yang muncul dalam Shōnen Ace
* Nishiwaki Datto
** *[[Fate/stay night]]*
* Clamp
** *[[Angelic Layer]]* 
* Masaru Gotsubo
** *[[Samurai Champloo]]* 
* Yuji Iwahara
** *[[Chikyu Misaki]]*
** *[[Koudelka]]*
* Yuichi Hasegawa
** *[[Mobile Suit Crossbone Gundam]]* (cerita asal oleh Yoshiyuki Tomino)
* Kaishaku
** *[[Kannazuki no Miko]]*
** *[[Steel Angel Kurumi]]* (asalnya muncul dalam Monthly Ace Next; telah dihentikan)
* Mario Kaneda
** *[[Girls Bravo]]*
* Aki Katsu
** *[[Vision of Escaflowne]]* (versi shōnen; versi shōjo disirikan dalam *[[Asuka Fantasy DX]]*)
* Jinsei Kataoka dan Kazuma Kondou
** *[[Eureka Seven]]*
* Masami Kurumada
** *[[B'tX]]*
* Tomohiro Marukawa
** *[[Narue no Sekai|The World of Narue]]*
* Haruhiko Mikimoto
** *[[Macross 7 Trash]]*
* Masato Natsumoto
** *[[Record of Lodoss War: Chronicles of the Heroic Knight]]* (cerita asal oleh Ryo Mizuno
* Kenji Oiwa
** *[[Welcome to the NHK!]]* (direka oleh Tatsuhiko Takimoto)
* Kamui Fujiwara
** *[[Kerberos Panzer Cop]]* (cerita asal oleh Mamoru Oshii)
* Yoshiyuki Sadamoto
** *[[Neon Genesis Evangelion]]* (direka oleh Anno Hideaki)
* Tatsuya Shingyoji
** *[[King of Fighters '94]]*
* Kumiko Suekane
** *[[Blood+]]*
* Yukiru Sugisaki
** *[[Brain Powerd]]* (cerita asal oleh Yoshiyuki Tomino)
* Shou Tajima
** *[[MPD Psycho]]* (cerita asal oleh Eiji Ohtsuka)
* Kitsune Tennouji
** *[[Eden's Bowy]]*
* Yasunari Toda
** *[[Mobile Suit Gundam Seed Astray R]]* (cerita asal oleh Tomohiro Chiba, ciptaan Yoshiyuki Tomino dan Hajime Yatate)
** *[[S-cry-ED]]*
* Mine Yoshizaki
** *[[Keroro Gunso]]*
* Yoshiki Takaya
** *[[Guyver]]*
* Sousuke Kaise
** *[[Grenadier - The Senshi of Smiles|Grenadier]]*
* Seijuro Miz
** *[[Mushi-Uta]]*
* Kagami Yoshimizu
** *[[Lucky Star]]*

## Pautan luar

* Shōnen Ace di Web Kadokawa 
* 1 2 profil-profil di Anime News Network
Parkson

**Parkson** ialah sebuah syarikat peruncit yang popular di Malaysia yang menawarkan barangan-barangan pada kadar sederhana. Parkson ditubuhkan pada tahun 1987 sebagai salah sebuah rangkaian peruncitan terbesar di Malaysia pada ketika itu. Gedung-gedung berjenama **Parkson Grand**, **Parkson Ria** dan **Parkson Elite** semuanya dikendali oleh Parkson.

## Cawangan di Malaysia

Sehingga kini, Parkson mempunyai 37 buah cawangan di seluruh Malaysia. (Barat dan Timur Malaysia).

## Cawangan luar Malaysia

### Parkson di Kemboja
Menteri Perdagangan Kerajaan Kemboja, telah mengeluarkan suatu perakuan pendaftaran komersial berhubung dengan penubuhan Parkson Kemboja Holdings pada 31 Disember, 2010.

### Parkson di China
Selain di Malaysia, kehadiran Parkson turut terasa di China, dengan operasinya banyak tertumpu di kawasan-kawasan padat, termasuklah 36 buah gedung serbaneka berjenama Parkson dan dua buah gedung berjenama Xtra.

### Parkson di Vietnam
Sehingga november 2008, Parkson kini mempunyai 6 buah gedung di Vietnam iaitu empat buah di Bandar Raya Ho Chi Minh. Manakala, di Hai Phong dan Hanoi terdapat sebuah gedung.

Pembukaan gedung Parkson di Saigontourist Plaza pada 29 Jun 2005 menandakan pintu masuk Parkson sebagai gedung terkemuka di Asia dan yang pertama bertaraf antarabangsa yang terletak di bandar Bandar Raya Ho Chi Minh.

## Pautan luar
* Laman web rasmi 
* Laman web Parkson di China
* Laman we Parkson di Vietam
Semenanjung Lisan

**Semenanjung Lisan** merupakan unjuran tanah besar Jordan yang kini memisahkan lurah Utara dan Selatan Laut Mati.
Kawasan Perdagangan Bebas ASEAN

**Kawasan Perdagangan Bebas ASEAN** (*ASEAN Free Trade Area* atau **AFTA**) ialah perjanjian perdagangan bebas yang dibuat oleh Persatuan Negara-negara Asia Tenggara (ASEAN) untuk pengeluaran tempatan semua negara-negara yang terlibat.

Ketika perjanjian AFTA ditandatangani secara rasmi, ASEAN memiliki enam buah negara anggota iaitu, Brunei, Indonesia, Malaysia, Filipina, Singapura dan Thailand. Vietnam bergabung dalam ASEAN pada 1995, Laos dan Myanmar pada 1997 dan Kemboja (Kampuchea) pada 1999. AFTA sekarang terdiri dari sepuluh buah negara ASEAN. Keempat-empat buah negara anggota baru tersebut diwajibkan menandatangani perjanjian AFTA untuk menyertai ASEAN. Namun begitu, kelonggaran waktu telah diberi untuk memenuhi kewajiban pengurangan tarif AFTA.

hacker rifmxn

## Perlaksanaan
Menurut Deklarasi Singapura 1992 (28 Januari 1992), Kawasan Perdagangan Bebas ASEAN ditubuhkan menggunakan Skim CEPT sebagai mekanisme utama mulai 1 Januari 1993 dengan tarif istimewa asas dari 0% hingga 5% dalam linkungan masa 15 tahun. Satu Majlis yang bertaraf kabinet juga ditubuhkan untuk mengawasi, menyelaras, dan meninjau perlaksanaan Perjanjian Skim CEPT untuk AFTA.

Pada 31 Januari 2003, perjanjian AFTA dan CEPT dipinda dalam perkara yang berkaitan dengan penghapusan duti-duti import. Antara perkara-perkara yang disentuh adalah:
* Duti import produk dalam Senarai-senarai Termasuk Brunei Darussalam, Indonesia, Malaysia, Filipina, Singapura, dan Thailand akan dihapuskan tidak lewat daripada 1 Januari 2010.
* Duti import produk dalam Senarai-senarai Termasuk Kemboja, Laos, Myanmar, dan Vietnam akan dihapuskan tidak lewat daripada 1 Januari 2015. Namun, penghapusan duti import bagi produk-produk sensitif dibenarkan tidak lewat daripada 1 Januari 2018.

## Pautan luar
* AFTA (pdf)
Tun Ali

**Bendahara Seri Nara Di Raja Tun Ali Bin Bendahara Sri Amar Diraja [http://www.royalark.net/Malaysia/malacca5.htm]** adalah Bendahara Melaka yang ke-4. 

Beliau merupakan anak kepada Bendahara Sri Amar Diraja anak saudara kepada Parameswara dan Tun Ratna Wati iaitu anak perempuan kepada Mani Puridan dan Tun Ratna Sundari Beliau telah meninggal dunia pada pada tahun 1456 dan digantikan oleh Bendahara Tun Perak.

Sebelum menjadi bendahara, Tun Ali pernah menjadi Penghulu Bendahari kepada Sultan Muhammad Syah. Selepas isteri pertamanya meninggal, beliau telah berkahwin dengan Tun Kudu Tun Perpatih Sedang, yang sengajakan diceraikan untuknya oleh Sultan Muzaffar Syah (Raja Kassim) . Salah seorang anaknya dengan Tun Kudu, Tun Mutahir turut dilantik sebagai bendahara .

## Rujukan
Tasik Songkhla

**Tasik Songkhla** (bahasa Thai: ทะเลสาบสงขลา) merupakan tasik terbesar di Thailand, terletak di utara Semenanjung Malaysia di bahagian selatan Thailand. Ia merangkumi kawasan seluas 1,040 km² ia bersempadan dengan jajahan Songkhla dan Phattalung.

Tasik ini terbahagi kepada empat bahagian jelas. Bahagian selatan bertemu membentuk muara seluas 380 m dengan Teluk Thailand di bandar Songkhla, dan mengandungi air payau sekitar separuh kemasinan air laut. Di utara airnya tawar. Di selatan selepas mencerut kepada hanya kelebaran 6 km adalah *Thale Luang* (782.80 km²), dan akhirnya di bahagian utara antara paya bakau adalah 28 km² *Thale Noi* kecil. Ciri-ciri paling jelas adalah tambak sepanjang 75 km yang membatasi tasik dengan laut. Tidak sebagaimana tambak lain, ia kemungkinannya terbentuk apabila pulau asal bersambung akibat mendakan oleh tasik sebelumnya.

Sejumlah populasi kecil  Irrawaddy Dolphin terdapat di tasik ini, bagaimanapun terancam oleh pencemaran dan penangkapan ikan melampau di tasik ini.

Tanah paya Phru Khuan Khi Sian di Tasik Thale Noi dilindungi sebagai tanah paya Ramsar semenjak 1998. Ia merupakan sebahagian dari kawasan dilarang memburu Thale Noi, diisytihar pada 1975.

## Rujukan
Baktar Shikan

Senjata jenis **Baktar Shikan** adalah sejenis peluru berpandu anti kereta kebal. Senjata ini merupakan terbitan dari pembangunan ke atas senjata Hongjian HJ-8 ("Red Arrow") buatan China dan adalah sebuah peluru berpandu anti [kereta kebal generasi kedua dengan penggunaan sistem kawalan semi aktif. Senjata ini turut digunakan oleh Angkatan Tentera Malaysia.

Baktar Shikan dikeluarkan di Pakistan dengan kebenaran berlesen dari China dan diasaskan dari peluru berpandu Hongjian HJ-8. Sistem pelancarnya boleh digalas oleh anggota tentera, dan boleh juga dipasangkan kepada pesawat udara seperti helikopter penyerang AH-1 Cobra yang digunakan oleh digunakan oleh Tentera Pakistan dan juga boleh dipasangkan ke atas kenderaan pembawa anggota berperisai (seperti dipasangkan kepada sebilangan kenderaan ACV-300 Adnan Kor Armor DiRaja.)

Baktar Shikan digunakan oleh Pakistan, Bangladesh, Malaysia, Indonesia dan Sri Lanka.

## Hongjian HJ-8

Senjata ini mempunyai persamaan dengan peluru berpandu jenis TOW yang digunakan oleh pasukan tentera Amerika Syarikat dan banyak negara lain. Senjata ini dilancarkan daripada tiub kantung, dan diarahkan ke sasaran menggunakan kawalan optik dan arahan kawalan disampaikan menggunakan dawai.

Senjata ini seberat 24.5 kg dan mempunyai jarak efektif 4000 meter dan mempunyai kuasa ledakan yang kuat, berupaya menembusi kepingan keluli setebal 1000mm. Bahan ledakannya boleh menembusi perisai dengan ketebalan 800mm pada jarak jauh. Dengan penggunaan bahan ledakan seiring (tandem warhead), senjata ini boleh menembusi perisai setebal 1,000-1,200 mm. Versi terbaru mempunyai keupayaan melebihi keupayaan misil MILAN yang dikeluarkan oleh Euromissile.

## Penggunaan

Semasa Krisis Israel-Lubnan 2006, senjata HJ-8 yang dibekalkan oleh Iran digunakan oleh Hizbullah semasa menentang pasukan berperisai Israel dan mengakibatkan kerosakan besar di kalangan pihak musuh. Pada awalnya senjata yang digunakan adalah misil HJ-8 buatan China tetapi sebenarnya adalah misil buatan Iran yang diasaskan kepada misil Baktar-Shikan buatan Pakistan.

Baktar Shikan juga digunakan oleh pasukan Bosnia dalam tahun 1995 dan 1996 semasa pertelingkahan dengan puak Serbia semasa Perang Bosnia, dan berjaya mencapai ketepatan 95%. Senjata ini amat berkesan digunakan bagi memusnahkan kereta kebal M-84 yang digunakan oleh Serbia.
Bunga Melor

**Bunga Melor** ialah sebuah lagu ciptaan dan nyanyian P. Ramlee. Lirik lagu ini ditulis oleh S. Sudarmaji.

## Lirik
Di hujung sana tempatmu, bunga melur
Bukan di taman yang indah, bunga melur
Hanya di sudut halaman
Tiada dihiasi jambangan indah permai

Tapi warnamu yang putih, bunga melur
Tandanya suci dan murni, bunga melur
Walaupun ditiup debu
Warnamu dan baumu tetap memikat kalbu

Ibarat gadis desa, bunga melur
Sederhana...
Walau kering tak bercahaya, bunga melur
Baumu memikat jiwa

Semoga sabar dahulu, bunga melur
Pada di satu ketika, bunga melur
Masanya kan menjelma
Disanjung dan dipuja
Oleh gadis remaja

## Album
Kemudiannya, lagu ini banyak dimuatkan semula didalam beberapa artis di Malaysia seperti Siti Nurhaliza. Antara album-album yang dimuatkan lagu ini adalah:

## Rujukan
Caroline Kennedy

**Caroline Bouvier Kennedy Schlossberg** (née **Kennedy**, dilahirkan 27 November 1957) ialah ahli politik dan diplomat Amerika Syarikat yang berkhidmat sebagai Duta Besar Amerika Syarikat ke Jepun semasa pentadbiran presiden Barack Obama.

Seorang anggota Demokrat, Beliau merupakan anak kepada Presiden Amerika Syarikat ke-35, John F. Kennedy dan Wanits Pertama Jacqueline Kennedy Onassis. Adik lelakinya, John F. Kennedy Jr. terbunuh dalam nahas kapal terbang pada tahun 1999.

## Biografi

### Kehidupan awal

Kennedy yang dilahirkan di Bandar New York dan menetap di sana sehingga selepas hari jadinya yang ke-3, apabila keluarganya berpindah ke Rumah Putih. Selepas pembunuhan ayahnya pada November 1963, dia tinggal dengan ibunya dan anak saudaranya di Bandar New York, dalam apartment di 1040 Fifth Avenue.

### Kini

Kennedy mewakili keluarganya pada servis kematian presiden Ronald Reagan pada 2004 dan Gerald Ford pada 2007, dan pada servis kematian Perempuan Pertama Lady Bird Johnson pada 2007.

## Pelakonan Caroline Kennedy

* Kirsten Bishop di *America's Prince: The John F. Kennedy, Jr. Story* (2003, TV)
* Alexandra Blasius di *Timequest* (2002)
* Maggie Castle di *Jackie Bouvier Kennedy Onassis* (2000, TV)
* Rachel Merritt di *Jackie Bouvier Kennedy Onassis* (2000, TV)
* Jacqueline Relke di *Jackie Bouvier Kennedy Onassis* (2000, TV)
* Amanda Tilson di *Jackie Bouvier Kennedy Onassis* (2000, TV)
* Jennifer Van Dyck di *Jackie Bouvier Kennedy Onassis* (2000, TV)
* Ashley Wyatt di *Jackie Bouvier Kennedy Onassis* (2000, TV)
* Robin Morse di *A Woman Named Jackie* (1991, TV)
* Jessica Ann Durr di *Kennedy* (1983, TV)
* Hannah Fallon di *Kennedy* (1983, TV)
* Erin McElroy di *Jacqueline Bouvier Kennedy* (1981, TV)

## Pautan luar

*
Kayangan (filem)

**Filem Kayangan** merupakan sebuah filem drama romantik Malaysia 2007 dikeluarkan di Malaysia pada 2007. Ia merupakan terbitan sulong Raden Pictures Sdn. Bhd., dan diarahkan oleh Prof. Madya Raja Ahmad Alauddin. Tayangan pertama filem ini dijadualkan pada 9 Ogos 2007.

## Sinopsis
Filem Kayangan mengisahkan pertemuan seorang gadis desa dan seorang putera raja, “Kayangan” bermula. Tengku Amir menerajui dunia korporat di kotaraya Kuala Lumpur (dibintangi oleh Teuku Zacky Azwar bintang sensasi Indonesia), manakala Maseira, seorang graduan yang terperangkap dengan idealismenya sendiri (dibintangi oleh bintang popular Nur Fazura).

Dari kejadian yang tidak disangka, Maseira didedahkan kepada dunia metropolitan yang serba mencabar, apabila menerima tawaran bekerja di syarikat keluarga Tengku Amir. Perubahan persekitaran yang begitu mendadak menyaksikan Maseira cuba menyesuaikan diri tanpa mengkompromikan pendiriannya. Walaupun bibit-bibit cinta mula menular, tetapi Tengku Amir dan Maseira terpaksa memendamkan perasaan… Tetapi, kerana apa?

## Pelakon
* Teuku Zacky Azwar sebagai Tengku Amir (suara Ashraf Sinclair) (dubbing)
* Nur Fazura sebagai Maseira
* Opie Zami sebagai Tajul 
* Dynas Mokhtar sebagai Erina 
* Eja sebagai Suraya
* Dee sebagai Rizal Khuzaimie
* Louisa Chong sebagai Molly 
* Jalil Hamid sebagai Pak Mat
* Julia Ziegler sebagai Tengku Alyssa
* Ziela Jalil sebagai Tengku Aleya	
* Mustapha Kamal sebagai Tengku Iskandar
* Mak Jah sebagai Mak Esah 
* Jason Chong sebagai Gary
* Nazril Idrus sebagai Hairi
* Enot sebagai Upik

## Runut bunyi

Album runut bunyi Kayangan (Kayangan Original Soundtrack) memuatkan 11 buah lagu

## Rujukan

## Pautan luar
* 
* Laman Rasmi
* Ulasan: Kayangan The Movie
Tabloid

**Tabloid** ialah surat khabar yang diterbitkan secara mingguan dalam saiz lebih kecil daripada lazim. Isi yang terdapat di dalamnya lebih bersifat tempatan, cerita hiburan, jenayah, cerita sensasi, gosip, sindiran dan bintang sukan. Kadang-kala diedarkan secara percuma kerana ada kepentingan atau ada tajaan daripada syarikat atau iklan tertentu.

Format tabloid popular di United Kingdom. Saiz bukaannya adalah kira-kira 23½ kali 14¾ inci (597 mm × 375 mm).
Helen Clark

**Helen Elizabeth Clark** (lahir 26 Februari 1950) merupakan bekas ahli politik New Zealand yang menjadi Perdana Menteri negara tersebut ke-37 dari 1999 hingga 2008. Beliau adalah wanita kedua yang memegang jawatan ini, selepas Jenny Shipley, serta merupakan antara perdana menteri yang paling lama berkhidmat dalam sejarah New Zealand dengan perkhidmatan selama tiga penggal berturut-turut. 

## Kehidupan awal
Helen Clark adalah anak sulung dari empat anak perempuan kepada keluarga petani Waikato. Ibunya Margaret merupakan guru sekolah rendah dan bapanya George seorang petani yang menyokong Parti National . Bersekolah di Sekolah Menengah Perempuan Epsom di Auckland dan Universiti Auckland dan mendapat MA jurusan politik pada 1974. Tesis penyelidikannya tentang hal ehwal politik dan penyertaan penduduk luar bandar.

Beliau menjadi pensyarah dalam Kajian Politik di Universiti Auckland dari 1973 hingga 1975 .Kemudian beliau mendapat bantuan biasiswa dari Committee University Grants untuk peringkat Ph.D tentang politik di Auckland. Malangnya kajian ini tidak dapat diselesaikan kerana menyertai pilihan raya New Zealand pada 1981.

Suaminya ahli sosiologi bernama Peter Davis sejak lima tahun lalu setelah didesak berkahwin oleh Parti Buruh New Zealand. Semasa majlis perkahwinannya, Helen telah menangis dan menderita tekanan perasaan dan sakit kepala. Dr Peter Davis bekerja sebagai profesor sosiologi perubatan dan menjadi ketua jabatan Sosiologi di Universiti Auckland.

## Sebagai Perdana Menteri New Zealand
Susulan kemenangan Parti Buruh pada pilihan raya umum 1999, Clark menjadi Perdana Menteri wanita yang kedua, dan yang pertama memenangi pilihan raya untuk dilantik sebagai perdana menteri.

Selain dari beliau, perdana menteri yang berjaya memenangi pilihan raya termasuklah Jacinda Ardern, juga sebahagian dari ahli Parti Buruh New Zealand, dan merupakan perdana menteri wanita yang ketiga dan wanita kedua daripada parti tersebut selepas Clark.

## Rujukan
Tulip

**Tulip** atau **lalah** ialah sejenis bunga dalam genus tumbuhan berbunga ***Tulipa*** yang mempunyai sekurang-kurangnya 100 spesies dalam keluarga Liliaceae. Spesies-spesies tulip boleh didapati dari kawasan selatan dan tengah Eropah, utara Afrika, Anatolia, Iran, timur ke timur-laut China di Asia.

## Penamaan
Nama *tulip* () diserapkan daripada , perkataan ini dipinjamkan daripada  *tulbend(lale)* yang bermaksud "(bunga) serban" kerana bentuk bunga ini yang menyerupai serban dipakai lelaki Kesultanan Uthmaniyah, nama ini juga diberikan kepada nama genus *Tulipa* yang datang daripada bahasa Latin.
 
Nama *lalah* () dipinjamkan daripada .

## Botani
Daun-daun pokok tulip tumbuh daripada batang dan disusun berselang-seli, kebanyakan spesies tulip tumbuh 2 hingga enam helai daun sebatang. Sehelai daun pokok tulip panjang dan berwarna hijau kebiruan dengan permukaan yang licin.

### Bunga

Sekuntum bunga tulip atau lalah berbentuk cawan terdiri daripada dua lingkaran kelopak; lingkaran luar dicantumkan daripada tiga kelopak berbentuk bujur penuh dan berwarna-warni, manakala tiga kelopak sumbing di atas bercantum membentuk lingkaran dalam.

## Spesies terpilih

## Hubungan dengan manusia
Bunga tulip ialah lambang kesyahidan di Iran dan dipaparkan pada bendera kebangsaannya.

Corak bunga tulip didapati pada perhiasan kain, jubin dan pinggang mangkuk dalam Empayar Uthmaniyah.

## Rujukan
Orang Maori

**Orang Māori** merujuk kepada sebuah bangsa Polinesia yang terdapat di New Zealand yang mengamalkan budaya dan bahasa mereka yang tersendiri. Dalam bahasa Maori , istilah Maori bermaksud normal, semula jadi atau biasa. Dalam cerita legenda dan tradisi lisan di kalangan masyarat itu, istilah Maori juga merujuk kepada semangat 'wairua'. Maori berkait-rapat dengan bahasa Polinesia , Mouli di Kepulauan Hawai, Maoli di Kepulauan Cook yang mempunyai maksud yang sama. Dalam bahasa Inggeris, maori bermaksud asli atau asal. Negara New Zealand menubuhkan Jabatan Hal Ehwal Orang Maori pada tahun 1947. Apabila disebut Maori di New Zealand, ia lebih merujuk kepada hal ehwal tanah yang diiktiraf sah oleh perlembagaan negara New Zealand yang dimiliki oleh orang Maori. Masyarakat ini menggelarkan diri sesama mereka dengan istilah *tangata whenua* "orang benua". 

## Sejarah

Sebelum 1974 penentuan seseorang itu orang Maori atau tidak ditentukan berdasarkan pengakuan sahaja . Tetapi selepas ramai rakyat New Zealand inginkan keistimewaan sebagai orang Maori, Akta Hal Ehwal Maori 1974 (Pindaan) telah digubal. Kini, seseorang itu didaftar sebagai Maori jika mengamalkan kebudayaan Maori dan mempunyai hubungan darah dengan ibu bapa atau moyangnya Maori. Hal ini menimbulkan kontroversi dan bantahan dari pelbagai penjuru . Contohnya kes melibatkan Christian Cullen pada tahun 2003 . Tribunal Waitangi diwujudkan bagi membicarakan hal ehwal Maori. Sebenarnya ramai orang Maori di New Zealand kini bukanlah orang Maori yang sebenar. Perkara ini telah dibangkitkan oleh Don Brash dari Parti Kebangsaan . 

## Asal-usul
Hasil kajian Sutton pada 1994 berdasarkan bukti arkeologi dan lingustik menunjukkan gelombang penghijrahan orang Maori berkembang dari keturunan Polinesia yang berada di kepulauan Hawai dan lain-lain pada 800 hingga 1300 .

Kebudayaan orang Maori amat mirip dengan orang Polinesia di beberapa tempat lain.

## Interaksi dengan orang Eropah sebelum 1840
Sejarawan New Zealand , Michael King dalam bukunya The Penguin History Of New Zealand menyatakan orang Maori sebagai 'kelompok manusia yang belum pernah disentuh oleh dunia luar'.

Penjelajah Eropah seperti Abel Tasman yang tiba pada 1642 dan Kapten Cook yang tiba pada 1769 telah melaporkan akan kewujudan orang Maori di New Zealand.Mereka melaporkan wajah orang Maori menyerupai gaya seorang pahlawan dan kelihatan garang sekali. Apabila berlaku peperangan antara puak, akan ada yang dijadikan makanan atau diperhambakan.

Seawal 1980an , orang Maori dikenali sebagai pemburu ikan paus dan pemburu anjing laut. Sesetengah orang Maori menjadi kelasi kapal penjelajah Eropah.

 

## Lihat juga

* Iwi

## Rujukan
Tulisan Kana

**Kana** adalah salah satu jenis tulisan yang digunakan dalam Bahasa Jepun. Selain itu, bahasa Jepun juga mengunakan tulisan *[[Hiragana]]* (ひらがな) dan *[[Katakana]]* (カタカナ) serta sistem tulisan lama yang dikenali sebagai man'yōgana. Semua tulisan ini berasal dan dikembangkan daripada logografik tulisan Cina yang dikenali sebagai tulisan *[[Kanji]]*  atau disebut sebagai "*[[hànzì]]*" .

Semasa pendudukan Jepun di Taiwan, tulisan Kana digunakan dalam Bahasa Taiwan untuk memaparkan sebutan karakter Cina seperti furigana.

## Lihat juga
*Romaji
*Transliterasi and Transkripsi
*Kegunaan kana dalam sejarah
*Kana Taiwan

## Pautan luar
*Real Kana Berlatih menggunakan kana dengan muka taip yang berbeza
*Asal usul Hiragana
*Asal usul Katakana
*Tukar Kanji ke dalam Romaji dan Hiragana 
*Kana web translator - Tukar Kana ke dalam Rōmaji
*Converts Romaji to Kana, Hepburn System 
*Kana Copybook (PDF)
*Kana no quiz Free/libre and cross-platform educational software to memorize Japanese kana pronouncing & transcription.
*Furigana.jp, Converts Japanese web pages or text into one of three formats for easier reading: furigana, kana or romaji
*Japanese Course
Berudu

**Berudu** merupakan larva bagi amfibia, iaitu peringkat kedua kitaran hidup katak.

## Huraian
Ketika dalam tahap larva dalam kitaran hidup, seekor berudu bernafas melalui insang dalaman atau luaran pada badannya. Berudu tidak menumbuhkan kaki atau organ persenyawaan sehingga peringkat lanjut dalam hidupnya. Berudu mempunyai ekor bersirip yang digunakan untuk berenang melalui alunan sisian, serupa dengan kebanyakan ikan. Sambil membesar, berudu memetamorfosis dengan menumbuhkan kaki secara perlahan, kemudian (bagi katak) menyerap ekornya melalui proses apoptosis. Paru-paru turut berkembang lebih kurang serentak dengan perkembangan katak, dan pada peringkat lanjut berudu akan berenang ke permukaan air untuk menafaskan udara. Pada peringkat akhir metamorfosis luaran, mulut berudu perlu bertukar dari bentuk bulat yang kecil di hadapan kepala, menjadi mulut besar yang sama lebarnya dengan kepalanya. Ususnya turut mengecut untuk menampung pemakanan maging katak.

## Pautan luar

* How to Raise Tadpoles
* Raising Tadpoles to Adulthood (University of California Berkeley)
Tabung Kependudukan Pertubuhan Bangsa-Bangsa Bersatu

**Tabung Kependudukan Pertubuhan Bangsa-Bangsa Bersatu (UNFPA)** merupakan satu tabung antarabangsa untuk program kependudukan dan kesihatan pembiakan. Tabung ini dimulakan pada tahun 1969. Tabung ini melaksanakan program-program membantu orang muda di dunia:
* merancang keluarga mereka dan mengelakkan kehamilan yang tidak dikehendaki
* bersalin
* mencegah penyakit kelamin
* mencegah keganasan terhadap wanita
* menggalakkan persamaan hak wanita

## Misi
Menurut laman web rasmi UNFPA, 

*UNFPA merupakan agensi pembangunan antarabangsa yang menggalakkan hak setiap wanita, lelaki dan kanak-kanak menikmati kehidupan yang sihat dengan peluang yang sama dengan orang lain. UNFPA menyokong negara-negara dengan menggunakan data kependudukan sebagai asas dasar-dasar dan program-program mengurangkan kemiskinan dan menjamin setiap kehamilan adalah dikehendaki, setiap kelahiran anak adalah selamat, setiap pemuda adalah bebas daripada HIV/[[AIDS]], dan setiap perempuan dan wanita dilayan dengan bermartabat dan berhormat.*

## Matlamat
Dalam Persidangan Kependudukan dan Pembangunan Antarabangsa (ICPD) di Kaherah pada 1994, UNFPA telah menyenaraikan matlamat tersebut:
* Akses setiap individu kepada perkhidmatan kesihatan pembiakan sebelum 2015
* Akses pendidikan rendah untuk setiap individu dan mengurangkan jurang jantina dalam mendapat pendidikan sebelum 2015
* Mengurangkan kematian ibu dalam bersalin dengan 75 peratus sebelum 2015
* Mengurangkan kematian anak bayi
* Meningkatkan jangka hayat
* Mengurangkan kadar jangkitan HIV

## Pautan Luar
* Campaign to End Fistula 
* Americans for UNFPA
* AIDS Clock
* Ending Violence Against Women
* Safe Motherhood
Daerah Persekutuan Volga

# Bashkortostan*
# Chuvashia*
# Wilayah Kirov 
# Mari El*
# Mordovia*
# Wilayah Nizhny Novgorod
# Wilayah Orenburg
# Wilayah Penza
# Jajahan Perm
# Wilayah Samara
# Wilayah Saratov
# Tatarstan*
# Udmurtia*
# Wilayah Ulyanovsk
Daerah Persekutuan Ural

Daerah persekutuan Ural (Rusia:Ура́льский федера́льный о́круг)merupakan satu dari 7 daerah persekutuan Rusia. Ia adalah yang kawasan ketiga yang paling timur di sebelah rantau Asia.

## Subjek persekutuan
* Wilayah Kurgan
* Wilayah Sverdlovsk
* Wilayah Tyumen
** Negeri autonomi Khanty-Mansi
** Negeri autonomi Yamalo-Nenets
* Wilayah Chelyabinsk
Bukit Vatican

**Bukit Vatican** (dalam Bahasa Latin, *Vaticanus Mons*) merupakan nama yang diberikan kepada salah satu bukit yang berada di tepi Sungai Tiber bertentangan dengan ketujuh-tujuh bukit Rom tradisional. Bukit ini dinamakan jauh sebelum permulaan agama Kristian. Bukit ini mungkin merupakan tapak sebuah bandar pendudukan orang Etruria yang dipanggil *Vaticum*.
In the 1st century A.D., the Vatican Hill was outside the city limits and so could feature a circus (the circus of Nero) and a cemetery. St. Peter's Basilica is built over this cemetery, the traditional site of St. Peter the Apostle's grave. There was another cemetery nearby, which was opened to the public on 10 October 2006, to commemorate the 500th anniversary of the Vatican Museums.http://www.guardian.co.uk/international/story/0,,1891559,00.html

## Sejarah
Pada abad pertama Selepas Masihi, Bukit Vatican adalah di luar kawasan bandar raya dan oleh itu boleh dijadikan circus (the circus of Nero) dan perkuburan. St. Peter's Basilica, tapak perkuburan tradisional St. Peter the Apostle, dibina pada perkuburan ini. Berdekatan dengannya, terdapat satu lagi perkuburan yang dibuka kepada awam pada 10 Oktober 2006 untuk memperingati ulang tahun ke-500 Muzium Vatican.http://www.guardian.co.uk/international/story/0,,1891559,00.html

Bukit Vatican bukan merupakan salah satu dari tujuh bukit terkenal di Rom walaupun terletak di kawasan lingkungan Bandaraya Rom ketika era Pope Leo IV berkuasa. Pope Leo IV merupakan orang yang bertanggungjawab memanjangkan tembok bandar sekitar tahun 848 hingga 852 sebelum Masihi untuk melindungi St. Peter's Basilica and Vatican. Sehubungan itu, Bukit Vatican telah terletak di dalam rangkuman Bandaraya Rom yang dilingkungi oleh tembok tersebut (sehingga Perjanjian Lateran pada 1929, Bukit Vatikan merupakan sebahagian daripada *[[Rione]] of [[borgo (rione of Rome)|Borgo]])* selama lebih 1100 tahun.

Sebelum Avignon Papacy (1305-1378), ibu pejabat bagi Holy See terletak di Basilica di San Giovanni di Istana Laterano. Selepas Avignon Papacy pentadbiran gereja dipindahkan ke Bukit Vatican dan istana papal sehingga 1871 ke Istana Quirinal, di Bukit Quirinal. Sejak 1929 Bukit Vatican telah menjadi ibu pejabat Bandar Vatican. Bagaimanapun, kathedral Bishop Rom, Pope, bukanlah St. Peter di Vatican, ia kekal di St. John di Lateran, yang merupakan salah satu dari tujuh bukit Rom (Caelian), dan bahagian luar jajahan bandar negara Vatican. Ini adalah hasil Perjanjian Lateran ditanda tangan oleh negeri Itali pada tahun 1929, yang mengembalikan status diplomatik bagi Vatican sebagai bandar negara bebas, yang hilang pada tahun 1860-1870 apabila Itali merapas Negeri Papal.
Hari Bastille

**Hari Bastille** atau nama rasminya ***La Fête nationale*** (; *Sambutan Kebangsaan*) ialah hari cuti kebangsaan utama negara Perancis yang ditetapkan pada 14 Julai setiap tahun. Hari ini mengingati peristiwa *Fête de la Fédération*, iaitu jamuan besar yang diadakan pada 1790 untuk merayakan ulang tahun pertama Serbuan penjara Bastille pada tarikh sama tahun sebelumnya yang mencetuskan Revolusi Perancis.

## Rujukan
## Pautan luar
* Bastille Day – 14 July  - Tapak web rasmi
Majlis Hak Asasi Manusia Pertubuhan Bangsa-Bangsa Bersatu

**Majlis Hak Asasi Manusia Pertubuhan Bangsa-Bangsa Bersatu** (UNHRC) merupakan badan PBB yang menangani isu-isu pencabulan hak asasi manusia di seluruh dunia. Majlis ini menggantikan Suruhanjaya Hak Asasi Manusia PBB (UNCHR), badan pendahulunya yang dikritik oleh ramai kerana dianggotai oleh negara-negara ahli yang mempunyai rekod hak asasi manusia yang buruk. 

## Sejarah
UNHRC ditubuhkan pada 15 Mac 2006, melalui Resolusi Perhimpunan Agung 60/251 dengan persetujuan 170 negara ahli. Amerika Syarikat, Kepulauan Marshall, Palau dan Israel membantah penubuhannya manakala Belarus, Iran dan Venezuela berkecuali. Pilihan ahli-ahli diadakan pada 9 Mei 2006 dan Sesi Pertama UNHRC diadakan pada 19 Jun. Sejak penubuhannya, UNHRC telah mengadakan 5 sesi biasa dan 4 sesi khas.  

## Organisasi
Majlis Hak Asasi Manusia mempunyai 47 ahli, iaitu 13 dari Afrika, 13 dari Asia, 6 dari Eropah Timur, 8 dari Amerika Latin dan Caribbean, dan 7 dari Eropah Barat dan lain-lain (Australia dan New Zealand). Resolusi Perhimpunan Agung yang membentuk UNHRC mewajibkan ahli-ahli Majlis mendapat undian majoriti daripada Perhimpunan Agung serta "mendukung taraf menggalakkan dan melindungi hak asasi manusia yang tertinggi". Ahli yang gagal memenuhi kriteria ini boleh digantung dengan undian majoriti 2/3 dalam Perhimpunan Agung. Satu penggal keahlian adalah selama 3 tahun.

### Ahli

(tahun menandakan masa penggal negara tersebut tamat)

## Rujukan

## Bacaan lanjut

* Perisytiharan Hak Asasi Manusia Sejagat (UDHR)
Daerah Persekutuan Selatan

**Daerah persekutuan Selatan** terletak di kawasan bersempadan Daerah persekutuan Caucasus Utara.

Berikut adalah jadual subjek persekutuan dan pusat pentadbiran:
Peniskalaan (sains komputer)

Dalam sains komputer, **pengabstrakan data** merupakan satu mekanisme dan amalan untuk mengurangkan dan mengeluarkan butiran supaya perhatian dapat difokuskan kepada aspek atau konsep yang penting dan mustahak manakala aspek lain yang tidak penting atau tidak berkaitan diabaikan.

Konsep ini mengikut analogi pengabstrakan dalam matematik.
Program Penempatan Manusia Pertubuhan Bangsa-Bangsa Bersatu

**Program Penempatan Manusia Pertubuhan Bangsa-Bangsa Bersatu (UN-HABITAT)** merupakan agensi PBB untuk agenda penempatan manusia. Ia diasaskan pada tahun 1978 dan berpusat di pejabat PBB di Nairobi, Kenya. Agensi ini diberi mandat oleh Perhimpunan Agung PBB untuk menggalakkan pembinaan bandar yang mantap dari segi sosial dan pemeliharaan alam sekitar, dengan matlamat menyediakan tempat tinggal yang cukup untuk semua penduduk dunia. 

Menurut Laporan Tahunannya bagi tahun 2006, menjelang pertengahan tahun 2007, dunia ini akan melihat lebih banyak penduduk yang tinggal di bandar dan bandar raya, berbanding dengan kawasan luar bandar, buat pertama kali dalam sejarah. Ini dirujuki sebagai ketibaan "milenium bandar". 

Tahun 2007 juga akan melihat bilangan penghuni kawasan sesak mencapai satu bilion. Berkenaan dengan arah aliran masa depan, 93% daripada pertumbuhan bandar akan berlaku di Asia dan Afrika, dan pada takat yang tidak begitu tinggi di Amerika Latin dan Caribbean. Menjelang tahun 2050, melebihi 6 bilion orang, iaitu dua pertiga daripada semua penduduk di dunia ini, akan tinggal di bandar dan bandar raya.

Dokumen-dokumen utama yang menggariskan mandat UN-HABITAT ialah:
* Perisytiharan Penempatan Manusia Vancouver
* Agenda Habitat
* Perisytiharan Istanbul tentang Penempatan Manusia
* Perisytiharan tentang Bandar-bandar raya dan Petempatan-petempatan Manusia yang lain dalam Milenium Baru; dan
* Ketetapan 56/206.

UN-HABITAT mempunyai tiga buah pejabat kawasan, iaitu di Nairobi, Rio de Janeiro, dan Fukuoka.

## Kontroversi
UN-Habitat menyokong projek pembasmian kawasan sesak di Durban, Afrika Selatan yang telah dikritik dengan teruk kerana dilakukan dengan ganas dan menyalahi undang-undang. Projek ini juga telah dibantah oleh para penghuni teratak, dengan perarakan-perarakan yang disertai oleh sehingga 20,000 orang diadakan.

## Rujukan


## Pautan luar
*'''UN-Habitat:''' Laman web rasmi
*'''Berita BBC:''' Laporan Khas  -  Urban Planet
*'''Abahlali:''' Pertubuhan penghuni teratak Afrika Selatan
The Simpsons

***The Simpsons*** ialah sitkom animasi Amerika Syarikat yang dicipta oleh Matt Groening untuk Fox Broadcasting Company. Siri ini bercorak parodi yang menyindir gaya hidup golongan pertengahan Amerika yang dicontohi keluarga Simpson yang terdiri daripada Homer, Marge, Bart, Lisa, dan Maggie. Rancangan ini berlatarkan pekan cereka Springfield yang turut menyindir pelbagai ciri-ciri tabiat masyarakat termasuklah kebudayaan Amerika, masyarakat, dan televisyen.

Keluarga cereka ini direka oleh Groening sebelum membikin siri animasi pendek bersama penerbit James L. Brooks. Groening mencipta sebuah keluarga disfungsi dan menamakan watak-wataknya bersempena ahli-ahli keluarga sendiri, kecuali Bart yang menggantikan nama sendiri. Animasi pendek ini disertakan dalam *[[The Tracey Ullman Show]]* pada 19 April 1987. Selepas tiga musim, sketsa pendek tersebut dikembangkan menjadi rancangan waktu perdana separuh jam lalu menjadi siri siaran rangkaian Fox pertama yang memasuki *ratings* 30 teratas dalam semusim (1992-1993).

Semenjak kemunculan sulungnya pada 17 Disember 1989, rancangan tersebut telah menyiarkan 427 episod dan musim ke-20nya mula bersiaran sejak 20 September 2008. Filem cetera *[[The Simpsons Movie]]* ditayangkan di pawagam seluruh dunia mulai 26 Julai 2007, dan telah mengutip sebanyak AS$526.2 juta sehingga kini.

*The Simpsons* telah banyak meraih anugerah semenjak julung kali muncul di kaca TV, termasuk 24 Anugerah Emmy, 26 Anugerah Annie dan satu Anugerah Peabody. *The Simpsons* dinamakan oleh keluaran majalah *[[TIME|Time]]* bertarikh 31 Disember 1999 sebagai siri TV terbaik sepanjang abad ke-20, lalu menerima sebutir bintang di Hollywood Walk of Fame pada 14 Januari 2000. *The Simpsons* merupakan sitkom Amerika yang paling lama bersiaran, rancangan animasi Amerika yang terlama pada tahun 2008, serta menyamai siri *[[Gunsmoke]]* sebagai siri TV waktu perdana buatan Amerika yang terlama. Perkataan "D'oh!" yang didengus oleh Homer pun dimasukkan ke dalam kosa kata bahasa Inggeris. Selain itu, *The Simpsons* juga telah banyak mempengaruhi sitkom animasi tontonan dewasa.

## Rujukan

## Pautan luar
* Laman utama ''The Simpsons''
Presiden Cyprus

**[[Presiden]] [[Cyprus]]** merupakan ketua negara Cyprus. Jawatan ini diwujudkan pada tahun 1960 selepas merdekanya Cyprus daripada United Kingdom. Pemegang jawatan ini kini ialah Nikos Christodoulides sejak 28 Februari 2023,

Selepas suatu rampasan kuasa 1974 yang mendokong penyatuan Cyprus dengan Yunani, Turki menyerang balas dengan menakluk bahagian utara pulau ini; pihak Turki mencipta dan mengiktiraf negara de facto iaitu Republik Turki Cyprus Utara pada tahun 1983. Akibatnya, penjawat kerusi ini tidak memerintah bahagian satu pertiga utara pulau ini sejak itu.
## Senarai penjawat

; Key

 Elected unopposed

## Rujukan

## Pautan luar

* Laman sesawang rasmi pejabat
* Senarai ketua negara Cyprus